Port Howard

Port Howard (spansk: Puerto Mitre) er den største bosetningen på Vest-Falkland i øygruppen Falklandsøyene, dersom man regner bosetningene i Fox Bay, Fox Bay West og Fox Bay East, som to separate bosetninger. Den ligger i en vik på østsiden av øya ved Falklandssundet.

Port Howard ble grunnlagt i 1866 av James L. Waldron, en sauefarmer fra Wiltshire.

Fra Port Howard drives en 800 km² stor sauefarm med over 40 000 sauer og en fast bosetning på om lag 22 personer (2012). Befolkningen kan fra tid til annen dobles av tilreisende.

Bosetningen har to flystriper og har regelmessig flyforbindelse med Stanley. Den er også anløpshavn for fergeforbindelsen mellom Øst-Falkland og Vest-Falkland som startet opp i 2008.

 Referanser 


Kategori:Bosetninger på Falklandsøyene
Kategori:Bosetninger etablert i 1866
Kategori:1866 i Sør-Amerika